C 469/36
RO
Jurnalul Oficial al Uniunii Europene
9.12.2022
V (Anunțuri)
ALTE ACTE
COMISIA EUROPEANĂ Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatele (2) și (3) din Regulamentul delegat (UE) 2019/33 al Comisiei (2022/C 469/10) Prezenta comunicare este publicată în conformitate cu articolul 17 alineatul (5) din Regulamentul delegat (UE) 2019/33 al Comisiei (1) COMUNICAREA APROBĂRII UNEI MODIFICĂRI STANDARD
„Vicomté d’Aumelas” PGI-FR-A1107-AM01 Data comunicării: 19.9.2022 DESCRIEREA ȘI MOTIVELE MODIFICĂRII APROBATE 1.
Descrierea caracteristicilor organoleptice ale produselor Capitolul I din caietul de sarcini al indicației geografice protejate „Vicomté d’Aumelas” a fost modificat la punctul 3.3 (Descrierea organoleptică a vinurilor) pentru a completa caracteristicile organoleptice ale fiecărei culori a vinului.
Următoarele precizări au fost incluse la punctul intitulat „Descrierea vinurilor” din documentul unic.
„Vinurile reflectă mediul specific din valea mijlocie a râului Hérault, unde râul joacă un rol important ca regulator termic.
Vinurile roșii sunt, în general, bazate pe fructe și eleganță, cu taninuri foarte fine.
Sunt obținute din soiurile Merlot, Cabernet Sauvignon, Syrah, Carignan, Grenache și Mourvèdre recoltate la maturitatea adecvată și sunt produse în principal prin asamblare.
Vinurile sunt de culoare roșu-rubiniu intens și strălucitor, caracterizate de arome puternice de mure, afine, zmeură, lemn-dulce și piper.
Vinurile albe produse dintr-un singur soi sau prin asamblare sunt obținute în principal din soiurile Chardonnay, Sauvignon, Grenache blanc, Vermentino sau Viognier.
Acestea se caracterizează prin prospețime și note amilice asociate cu flori de soc și de salcâm, fructe albe și exotice.
Vioaie și onctuoase pe palat, cu gust amar foarte ușor, fără asperitate sau uscăciune.
Vinurile roze sunt produse din soiurile Cinsaut, Grenache, Syrah, Carignan, Cabernet Sauvignon sau Mourvèdre.
Ele sunt caracterizate de o nuanță delicată de roz-somon pal, având o prospețime plăcută și arome intense și complexe de flori, fructe exotice sau coacăze negre.”
2.
Soiurile de viță-de-vie Capitolul I din caietul de sarcini al indicației geografice protejate „Vicomté d’Aumelas” a fost modificat la punctul 5.
(1) JO L 9, 11.1.2019, p. 2.